Diari Oficial de la Generalitat Valenciana


Sumari del DOGV 8495, del 27-02-2019 (2019/1720)

RESOLUCIÓ de 19 de febrer de 2019, del director general de Relacions amb les Corts, per la qual es publica l'acord entre LABORA Servei Valencià d'Ocupació i Formació i l'Institut de Desenvolupament d'Elda i Serveis Administratius (IDELSA) per a la prestació conjunta de serveis d'intermediació laboral per mitjà de la instal·lació del servei AUTOSERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1720


Data del document
:   19-02-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de febrer de 2019, del director general de Relacions amb les Corts, per la qual es publica l'acord entre LABORA Servei Valencià d'Ocupació i Formació i l'Institut de Desenvolupament d'Elda i Serveis Administratius (IDELSA) per a la prestació conjunta de serveis d'intermediació laboral per mitjà de la instal·lació del servei AUTOSERVEF. [2019/1720]  
LABORA Servei Valencià d'Ocupació i Formació i l'Institut de Desenvolupament d'Elda i Serveis Administratius (IDELSA) han subscrit, prèvia tramitació reglamentària, els dies 15 de febrer de 2019 i 13 de febrer de 2019, respectivament, l'acord per a la prestació conjunta de serveis d'intermediació laboral per mitjà de la instal·lació del servei AUTOSERVEF, i de conformitat amb el que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 19 de febrer de 2019 i número 127/2019, és procedent la publicació en el Diari Oficial de la Generalitat Valenciana de l'acord esmentat, que figura annex a aquesta resolució.  
  
València, 19 de febrer de 2019.- El director general de Relacions amb les Corts: Antonio Torres Salvador.  
  
  
Acord de col·laboració entre LABORA Servei Valencià d'Ocupació i Formació i l'Institut de Desenvolupament d'Elda i Serveis Administratius (IDELSA) per a la prestació conjunta de serveis d'intermediació laboral per mitjà de la instal·lació del servei AUTOSERVEF  
  
  
Intervinents  
D'una part, Enric Nomdedéu i Biosca, director general de LABORA Servei Valencià d'Ocupació i Formació, nomenat en virtut del Decret 115/2016, de 9 de setembre, del Consell, sobre la base del que disposa la Llei 5/1983, de 30 de desembre, del Consell, i d'acord amb les facultats que li confereix el Reglament D'organització i règim jurídic del Servei Valencià d'Ocupació i Formació, aprovat per Decret 194/2013, de 20 de desembre, del Consell, i modificat per Decret 161/2017, de 20 d'octubre, del Consell, en representació de LABORA Servei Valencià d'Ocupació i Formació, autoritzat per Acord del Consell de data 14 de desembre de 2018.  
I d'una altra part, Vicente Deltell Valera, regidor de l'Ajuntament d'Elda, com a president de l'Institut de Desenvolupament d'Elda i Serveis Administratius (IDELSA), designat a aquest efecte per Resolució d'Alcaldia de delegació de competències de 27 d'octubre de 2016, i en representació d'aquest, facultat expressament per a la firma d'aquest acord en virtut de l'article 14 dels Estatuts de l'Institut, i de l'acord adoptat pel Consell Rector en reunió celebrada el dia 6 de novembre de 2018.  
Actuant en l'exercici dels seus respectius càrrecs i en la representació que posseeixen, reconeixent-se recíprocament capacitat per a formalitzar el present acord de col·laboració, convenen subscriure'l, obligant-se en els termes que s'hi contenen, i prèviament,  
  
  
Manifesten  
Que la subscripció del present acord de col·laboració respon als principis que han de regir les relacions entre les administracions públiques i, en concret, el principi de cooperació recollit en l'article 3.1.k de la Llei 40/2015, d'1 d'octubre, de règim jurídic del sector públic.  
  
Que l'acord es formalitza segons els preceptes que conté el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Que LABORA Servei Valencià d'Ocupació i Formació, com a organisme autònom adscrit a la Conselleria d'Economia Sostenible, Sectors Productius, Comerç i Treball, té, entre altres, les competències de gestió i control de la intermediació en el mercat de treball, així com la promoció d'accions d'informació i orientació professional a favor de les persones desocupades.  
Que segons l'article 6.1 del Reglament d'organització i del règim jurídic del Servei Valencià d'Ocupació i Formació, aprovat per Decret 194/2013, de 20 de desembre, del Consell, i modificat per Decret 161/2017, de 20 d'octubre, del Consell, correspon a aquest promoure la formalització d'acords i convenis de col·laboració i cooperació amb qualsevol persona jurídica, pública o privada, que tinga com a fi específic qualsevol qüestió sobre intermediació laboral, orientació laboral, formació professional i foment d'ajudes d'ocupació estable, a fi de coadjuvar al compliment de les seues competències.  
  
Que a fi de prestar el servei de forma integral, i des d'una perspectiva geogràficament més pròxima a les persones usuàries, s'ha considerat oportú procedir a la instal·lació en entitats locals de les províncies de València, Alacant i Castelló, del servei d'AUTOSERVEF, ferramenta instal·lada ja en els centres d'ocupació de LABORA, dirigida a facilitar a les persones usuàries que no disposen d'accés a la xarxa internet, els serveis del portal d'ocupació de LABORA a la ciutadania, incrementant amb això l'eficàcia i l'eficiència en la gestió, a través d'una participació personalitzada de les persones usuàries, aportant major agilitat al compliment dels objectius proposats.  
  
Amb això es pretén promoure la cohesió territorial, disminuint els desequilibris actualment existents i afavorint la igualtat d'accés de la ciutadania de la Comunitat Valenciana als serveis públics.  
  
Que, en aquest sentit, es considera fonamental la implicació de les entitats locals, quant a prestar la col·laboració necessària, consistent en la utilització de les seues dependències per a la ubicació del nou servei d'AUTOSERVEF degudament dotades amb els elements i connexions necessaris per al seu correcte funcionament, possibilitant amb això l'accés al portal d'ocupació de LABORA per part de les ciutadanes i els ciutadans.  
Que, en el cas del municipi d'Elda, ja es va signar un acord de col·laboració entre l'Ajuntament i el Servei Valencià d'Ocupació i Formació el 12 de novembre de 2012 per a la instal·lació del sistema d'AUTOSERVEF. Com a resultat d'aquest, es va instal·lar un caixer terminal en les dependències municipals de l'Ajuntament.  
Que l'Institut de Desenvolupament d'Elda i Serveis Administratius (IDELSA) és un organisme autònom local, de caràcter administratiu, adscrit a la regidoria de l'Ajuntament d'Elda amb competències de promoció i desenvolupament economicosocial.  
Que segons exposa l'IDELSA en la seua sol·licitud, s'ha detectat la necessitat de complementar el servei que presta el caixer instal·lat a l'Ajuntament d'Elda, atés l'elevat nombre de persones usuàries que l'utilitzen, per mitjà de la implantació del servei d'AUTOSERVEF a les noves dependències de l'Institut al Jardí de la Música d'Elda.  
  
És per això que s'aconsella la instal·lació d'un caixer terminal AUTOSERVEF als nous locals de l'IDELSA, amb l'objectiu de maximitzar els recursos en el servei a la ciutadania.  
A la vista de tot això, ambdues parts formalitzen el present acord basant-se en les següents  
  
Estipulacions  
  
Primera. Objecte  
El present acord té com a objecte la prestació de serveis d'intermediació laboral, facilitant i agilitzant la realització de tràmits, per mitjà de la instal·lació en les dependències de l'organisme autònom local IDELSA del sistema denominat AUTOSERVEF.  
  
Segona. Serveis d'intermediació  
L'esmentat sistema permet a la persona usuària realitzar nombrosos tràmits que habitualment es gestionen als centres d'ocupació de LABORA, de manera telemàtica, sense necessitat de desplaçament al mateix centre.  
Entre altres opcions, permet la consulta d'ofertes d'ocupació i cursos de formació, així com postular l'autocandidatura.  
Així mateix, l'AUTOSERVEF és capaç de generar certificats, el DARDE i gestionar les cites a les persones usuàries als centres d'ocupació de LABORA, facilitant i agilitzant aquests tràmits de manera on-line.  
LABORA Servei Valencià d'Ocupació i Formació anirà incorporant, de manera progressiva, altres funcionalitats a l'AUTOSERVEF, per tal que estiguen disponibles també als terminals desplegats a les entitats locals.  
  
Tercera. Obligacions de LABORA Servei Valencià d'Ocupació i Formació  
LABORA Servei Valencià d'Ocupació i Formació es compromet a la instal·lació del sistema d'AUTOSERVEF a les dependències de l'IDELSA, en els termes següents:  
1. La instal·lació d'un caixer AUTOSERVEF, que té les dimensions aproximades en centímetres de 153 x 62 x 84 (alt, ample, profund), perfectament identificat, que s'ubicarà en el lloc indicat per l'IDELSA, amb els requisits que s'estableixen en l'estipulació quarta.  
2. La formació inicial del personal designat per l'IDELSA, encarregat d'atendre el públic usuari d'AUTOSERVEF, de manera que puguen solucionar les qüestions que plantegen les persones demandants que acudisquen a l'esmentat organisme per a utilitzar aquest servei.  
3. La formació posterior de forma periòdica, per mitjà de sessions informatives, per als supòsits que s'introduïsquen noves prestacions o amb motiu de reciclatge del personal designat.  
4. La comunicació d'un telèfon de contacte per a la resolució de dubtes o problemes tècnics que sorgisquen en la utilització de l'AUTOSERVEF.  
5. El subministrament a l'IDELSA del cartell senyalitzador del punt AUTOSERVEF.  
  
Quarta. Obligacions de l'IDELSA  
Per la seua banda, l'IDELSA es compromet a:  
1. Facilitar i adequar, si fora necessari, aquells elements que resulten imprescindibles per a la correcta instal·lació i funcionament dels equips AUTOSERVEF (connexió a internet, amplària de banda?).  
2. Efectuar el control de les persones usuàries que utilitzen l'esmentat servei, procurant que la seua ubicació quede prou protegida i que garantisca l'accés a persones amb diversitat funcional, havent d'adoptar-se, en cas contrari, les mesures necessàries per a adequar la zona dedicada a l'AUTOSERVEF a aquests persones usuàries.  
3. Designarà el personal encarregat d'atendre les persones usuàries que sol·liciten informació sobre la manera d'utilitzar l'AUTOSERVEF, preferentment agents d'ocupació i desenvolupament local.  
4. Prestarà el servei AUTOSERVEF durant l'horari d'atenció al públic, que serà, almenys, de 09.00 a 14.00 hores en dies laborables.  
5. Proveirà els necessaris consumibles i subministraments per al normal i correcte funcionament dels equips AUTOSERVEF (paper, tòner, consum elèctric?).  
6. Vetlarà pel correcte ús dels equips i serveis AUTOSERVEF.  
  
7. Designarà la persona responsable que, en col·laboració amb LABORA Servei Valencià d'Ocupació i Formació, coordinarà les tasques d'instal·lació i manteniment dels equips AUTOSERVEF.  
8. Informarà LABORA Servei Valencià d'Ocupació i Formació sobre la ubicació prevista per al caixer AUTOSERVEF, així com sobre qualsevol modificació posterior en aquesta, si n'hi haguera.  
9. Realitzarà difusió de les ferramentes complementàries a aquest servei d'AUTOSERVEF, en particular de l'aplicació per a dispositius mòbils, app GVA AutoServef, i de la pàgina web de LABORA, en les quals s'ofereix de manera addicional a les persones demandants l'accés als esmentats serveis.  
  
Cinquena. Accés al servei  
A l'esmentat servei tindran accés no sols les persones usuàries del terme municipal en què s'instal·len els punts AUTOSERVEF, sinó també les dels municipis limítrofs, evitant amb això desplaçaments innecessaris i costosos al centre d'ocupació de LABORA a què estan adscrites.  
  
Sisena. Manteniment dels equips  
Correspondrà a LABORA Servei Valencià d'Ocupació i Formació el manteniment i reposició dels equips AUTOSERVEF, en la seua totalitat o en part, quan així ho aconsellen les circumstàncies tècniques o de funcionament.  
Queda exceptuat, i per tant a càrrec de l'IDELSA, qualsevol deteriorament en els equipaments citats que es poguera produir per causes diferents del seu normal ús i obsolescència (trencaments accidentals, vandalisme, robatori i qualsevol perjudici a causa de falta de diligència en l'atenció deguda dels equips).  
  
Setena. Col·laboració mútua  
Ambdues administracions es comprometen a mantindre els contactes i col·laboracions necessàries que redunden en la millora del servei públic.  
  
Huitena. Efectivitat i duració  
Aquest acord es farà efectiu des de la data de la firma, i la seua vigència s'estendrà per un període de quatre anys.  
En qualsevol moment abans de la finalització del termini previst en el paràgraf anterior, les parts signatàries podran acordar unànimement la seua pròrroga per un període de fins a quatre anys addicionals o la seua extinció.  
  
Novena. Comissió de seguiment  
Es crea una comissió de seguiment com a òrgan mixt de seguiment i control de les actuacions que s'acorden, amb un règim de funcionament que es regirà per allò que es disposa en els articles 15 i concordants de la Llei 40/2015, d'1 d'octubre, del règim jurídic del sector públic, i que tindrà les facultats de coordinació, seguiment i valoració de les activitats derivades de l'acord, així com les de vigilància i control de l'execució d'aquest d'acord amb el que es disposa en l'article 49.f de la referida llei.  
La comissió de seguiment estarà formada per una representació paritària de dos membres de cada part, designats a l'efecte per cada entitat. Les persones representants de LABORA Servei Valencià d'Ocupació i Formació seran designades per qui siga titular de la Subdirecció General d'Inserció Laboral, entre el personal de l'organisme, qui designarà també entre elles a qui ostente la presidència de la comissió.  
  
La presidència dirimirà amb el seu vot en cas d'empat, a efectes d'adoptar acords.  
La secretaria serà ocupada per un membre dels designats per l'Institut.  
Es procurarà la presència equilibrada de dones i homes, en aplicació d'allò que preveu el II Pla D'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
Haurà de remetre's còpia dels acords, actes i informes d'aquesta comissió a la Subdirecció General d'Inserció Laboral de LABORA Servei Valencià d'Ocupació i Formació, així com a l'entitat local firmant de l'acord.  
  
Deu. Causes d'extinció i resolució  
El present acord s'extingirà pel compliment de les actuacions que constitueixen el seu objecte o per incórrer en causa de resolució, d'acord amb el que disposa l'article 51 de la Llei 40/2015, d'1 d'octubre, de règim jurídic del sector públic.  
Seran causes de resolució:  
1. La força major.  
2. La impossibilitat sobrevinguda del compliment de l'objecte.  
3. El mutu acord entre les parts, quan varien les circumstàncies que van motivar la instal·lació del punt AUTOSERVEF.  
4. El transcurs del termini de duració de l'acord assenyalat en l'estipulació huitena, quan hi haja denúncia de les parts.  
5. La falta d'ús continuat del caixer durant més de 90 dies, sense que hi haja cap circumstància tècnica que ho impedisca.  
6. La decisió judicial declaratòria de la nul·litat de l'acord.  
7. L'incompliment de qualsevol de les obligacions i compromisos assumits per part d'algú dels firmants.  
Així mateix, serà d'aplicació el que estableix l'article 52 de l'esmentada Llei 40/2015, en relació amb els efectes de la resolució de l'acord.  
  
  
Onze. Recuperació dels equips  
Una vegada extingida la relació per qualssevol dels motius exposats en les estipulacions anteriors, LABORA Servei Valencià d'Ocupació i Formació recuperarà els equipaments AUTOSERVEF que s'hagueren instal·lat, sent del seu compte les pertinents despeses de transport i desplaçament que comporte la seua retirada.  
  
Dotze. Naturalesa jurídica i ordre jurisdiccional  
El present acord té naturalesa administrativa i el seu règim jurídic està determinat per les seues pròpies estipulacions, pels preceptes continguts en la Llei 40/2015, d'1 d'octubre, de règim jurídic del sector públic, per allò establit en el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, i per la resta de normativa que li siga d'aplicació.  
  
Les qüestions litigioses que puguen sorgir en la seua execució se sotmetran a la jurisdicció contenciosa administrativa.  
  
Tretze. Repercussió econòmica  
L'aplicació i execució d'aquest conveni, inclosos tots els actes jurídics que pogueren dictar-se en execució o desenvolupament d'aquest, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Catorze. Portal de transparència de la Generalitat  
El present acord de col·laboració es publicarà en el portal de transparència de la Generalitat Valenciana, GVA Oberta, d'acord amb el que es disposa en els articles 9.1.c i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
Així mateix, l'entitat local firmant garantirà la publicació per mitjà de la seua pàgina web, segons allò establit en els articles 9.1.c i 10.3 de l'esmentada llei.  
  
I en prova de conformitat, ambdues parts firmen el present document.  
  
Per LABORA Servei Valencià d'Ocupació i Formació,  
El director general: Enric Nomdedéu i Biosca.  
  
Per l'Institut de Desenvolupament d'Elda i Serveis Administratius,  
El president: Vicente Deltell Valera.